text: [{"text_idx": "#000000", "text": "Vitnisbur\u00f0arKristnili\u0301vKirkja og samkomaMentan og SamfelagAndaktBo\u0301ka- og filmsumr\u00f8\u00f0urBloggurUng"}, {"text_idx": "#000001", "text": "MyndasavnSangir og akkordirTalusavnTilmeldingar til tilt\u00f8kKalendariNethandil"}, {"text_idx": "#000002", "text": "SANGUR: \u00d8ll kristin menniskju koma fyrr ella seinni i\u0301 iva. I\u0301 Bi\u0301bliuni l\u00e6ra vit um a\u0301postulin, Tummas, i\u00f0 ikki var til sta\u00f0ar tann dagin, hin upprisni Jesus vi\u0301sti seg fyri hinum a\u0301postlunum. Men Tummas fekk seg ikki til at tru\u0301gva ti\u0301, teir greiddu fra\u0301, uttan sja\u0301lvur at hava s\u00e6\u00f0 og norti\u00f0 vi\u00f0 Jesus. Men ta\u0301 Jesus kemur inn i\u0301 eitt h\u00f8li eina viku eftir uppreisn si\u0301na, ta\u0301 er Tummas til sta\u00f0ar. Hann fekk loyvi til at si\u0301ggja og nerta vi\u00f0. Men Jesus sendur samstundis eina heilsan til b\u00e6\u00f0i Tummas og \u00f8ll hini okkara millum: S\u00e6lir eru teir, sum ikki so\u0301u, og tru\u0301\u00f0u to\u0301!"}, {"text_idx": "#000003", "text": "Nu\u0301 si\u0301ggi eg onga ors\u00f8k at tru\u0301gva, at Jesus iva\u00f0ist um Gud, men ta\u00f0 er kanska heldur ikki ta\u00f0, Yann Martel meinti vi\u00f0, ta\u0301 i\u00f0 hann seg\u00f0i, at \u201cUm Kristus dv\u00f8ldi eina heila na\u0301tt i\u0301 sa\u0301rari b\u00f8n, um hann a\u0301 krossinum seg\u00f0i: \u201c... \u00bbGu\u00f0 mi\u0301n, Gu\u00f0 mi\u0301n, hvi\u0301 fo\u0301rt tu\u0301 fra\u0301 m\u00e6r?\u00ab\u201d so er ta\u00f0 v\u00e6l eisini loyvt okkum at ivast. Men vit skulu vi\u0301\u00f0ari. At velja ivan sum li\u0301vsa\u0301sko\u00f0an, ta\u00f0 svarar til at velja immobilitet sum flutningsto\u0301l. Ho\u0301ast Jesus neyvan iva\u00f0ist um eksistens Guds, so fo\u0301r hann i\u0301gj\u00f8gnum nakrar sva\u0301rar andaliga bardagar, a\u0301\u00f0renn hann na\u0301ddi fram til sigurs pa\u0301skamorgun. Men allir teir spurningar, Jesus setti, setti hann TIL Guds. Hann setti aldri spurning VI\u00d0 Gudi."}, {"text_idx": "#000004", "text": "Og ta\u00f0 er r\u00e6ttiliga sto\u0301rur munur a\u0301 hesum ba\u0301\u00f0um. Vinir kunnu seta no\u0301gvar spurningar TIL ti\u0301n, um hvi\u0301 tu\u0301 nu\u0301 sigur og ger sum tu\u0301 gert. Men um teir framhaldandi og a\u0301haldandi fara at seta spurning VI\u00d0 teg, so eru teir ikki longur vinir. Teir eru fi\u0301ggindar, i\u00f0 seta spurning VI\u00d0 teg. Teir skapa o\u0301vissu um, hv\u00f8r i\u00f0 tu\u0301 ert. Eins og djevulin setur spurnatekin VI\u00d0 Gud. Hevur Gud veruliga sagt....?"}, {"text_idx": "#000005", "text": "Gud kendi veikleikar Tummasar, eins og hann kennir okkara, men Gud gevur okkum fr\u00e6lsi til sja\u0301lvi at velja okkara avger\u00f0ir. Gud ynskir, at vit skulu gera av, um vit vilja go\u0301\u00f0taka hann sum Frelsara okkara. Vit koma aldri at fa\u0301a \u00f8ll sv\u00f8rini her a\u0301 foldum. Tru\u0301gv er at tru\u0301gva a\u0301 ta\u00f0, vit ikki si\u0301ggja."}, {"text_idx": "#000006", "text": "Ivi er ein na\u0301ttu\u0301rligum partur av okkara kristna li\u0301vi. Men vit mugu aldri velja ivan sum okkara li\u0301vsa\u0301sko\u00f0an. I\u0301 sta\u00f0in mugu vit ny\u0301ta ivan til at fa\u0301a eina uppbyggjandi samr\u00f8\u00f0u vi\u00f0 hin upprisna Kristus. Her kunnu vit seta fram spurningar til hansara. Ta\u00f0 er hann, i\u00f0 hevur vald til at skapa tru\u0301nna i\u0301 okkum. Eins og hann ny\u0301tti si\u0301\u00f0stu na\u0301ttina til at leggja allar si\u0301nar tankar fram fyri Gudi, skulu eisini vit leggja okkara tankar fram fyri hann."}, {"text_idx": "#000007", "text": "Tummas fekk eina samr\u00f8\u00f0u vi\u00f0 Jesus, og na\u0301ddi fram til, at Maria og l\u00e6rusveinarnir h\u00f8vdu r\u00e6tt. Jesus livir. A\u0301 sjo\u0301nbandinum her hoyra tit fra\u0301li\u0301ka pa\u0301skasang , Hans-Inge Fagerviks, Tummasar sangur. Hann ver\u00f0ur her sungin av Jan Jacobsen. Hanus Thomsen sp\u00e6lir klaver og A\u0301sbj\u00f8rn Berthelsen hevur umsett sangin."}, {"text_idx": "#000008", "text": "Myndir: Meth\u00f8g lutt\u00f8ka a\u0301 Manslegun"}, {"text_idx": "#000009", "text": "Manslegan byrjar kl. 18 i\u0301 kv\u00f8ld"}, {"text_idx": "#000012", "text": "Hv\u00f8nn skulu vit fara til?"}, {"text_idx": "#000013", "text": "Hava vit ru\u0301m i\u0301 hj\u00f8rtum okkara fyri ivandi fo\u0301lki?"}, {"text_idx": "#000015", "text": "\u201cJesus seg\u00f0i vi\u00f0 hana: \u00bbEg eri uppreisnin og li\u0301vi\u00f0; tann, sum try\u0301r a\u0301 meg, skal liva, um hann so doyr;\u201dJo\u0301h.11,25 Ni\u0301ggju a\u0301ra gamli Filip hev\u00f0i Down-syndrom. I\u0301 sunnudagssku\u0301lanum arga\u00f0u hini b\u00f8rnini hann,..."}, {"text_idx": "#000016", "text": "Kristus er upprisin. Gle\u00f0iligar pa\u0301skir \u00f8ll somul. Vi\u00f0 hesum fa\u0301a tit a\u0301rsins pa\u0301skaheilsan fra\u0301 a\u00f0alskrivara, Andrias Magnussen"}, {"text_idx": "#000017", "text": "Si\u0301\u00f0an tala\u00f0i Harrin vi\u00f0 Mo\u0301ses og A\u0301ron i\u0301 Egyptalandi og seg\u00f0i: Tali\u00f0 vi\u00f0 allan savna\u00f0 I\u0301sraelsmanna og sigi\u00f0 \u201cti\u0301ggjunda dagin i\u0301 hesum ma\u0301na\u00f0i skal hv\u00f8r hu\u0301sfa\u00f0ir taka s\u00e6r eitt lamb, eitt lamb fyri hv\u00f8rt h..."}, {"text_idx": "#000031", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}]